નવી દિલ્હી: કોંગ્રેસે પોતાની વેબસાઈટ પર નેશનલ હેરાલ્ડ કેસ સાથે સંકળાયેલા તમામ પ્રશ્નોના જવાબો જારી કર્યા છે. આ સવાલ-જવાબ દ્વારા એવું જણાવાયું છે કે આ કેસમાં કોંગ્રેસનાં અધ્યક્ષ સોનિયા ગાંધી અને ઉપાધ્યક્ષ રાહુલ ગાંધીને યંગ ઈન્ડિયન કંપની તરફથી કોઈ લાભ મળ્યો નથી. સાથે જ કોંગ્રેસે એ દાવાને સંપૂર્ણ પણે ખોટો જણાવીને ફગાવી દીધો છે કે એસોસિયેટ જર્નલ્સ લિમિટેડની નાણાકીય કટોકટીને લઈને રચવામાં આવેલી યંગ ઈન્ડિયન કંપની રિયલ એસ્ટેટ કંપની છે.